stanford-oval/wikipedia huggingface dataset:
Särkynyt korva
Aiheesta muualla

Ronkainen, Timo: Vanhat mustavalko-Tintit lopulta suomeksi. Kvaak.fi 19.11.2015.
Valta, Reijo: Lehtimies Tintin seikkailuja. Pois työpöydältä 10.2.2016.
| --- | --- |
Sarjakuva-albumit:  Tintti Neuvostojen maassa (1930) • Tintti Afrikassa (1931) • Tintti Amerikassa (1932) • Faaraon sikarit (1934) • Sininen lootus (1936) • Särkynyt korva (1937) • Mustan saaren salaisuus (1938) • Kuningas Ottokarin valtikka (1939) • Kultasaksinen rapu (1941) • Salaperäinen tähti (1942) • Yksisarvisen salaisuus (1943) •  Rakham Punaisen aarre (1944) • Seitsemän kristallipalloa (1948) • Auringon temppeli (1949) • Mustan kullan maa (1950) • Päämääränä kuu (1953) • Tintti kuun kamaralla (1954) • Tuhatkaunon tapaus (1956) • Seikkailu Punaisella merellä (1958) • Tintti Tiibetissä (1960) • Castafioren korut (1963) • Lento 714 (1968) • Tintti ja Picarot (1976) • Tintti ja aakkostaide (1986)
Hahmot:  Tintti • Kapteeni Haddock • Milou • Professori Tuhatkauno • Dupont ja Dupond • Bianca Castafiore • Muut hahmot
Tapahtumapaikat:  Borduria • Khemed • Moulinsartin linna • San Theodoros • Syldavia
Elokuvat:  Kultasaksinen rapu (1947) • Tintti ja merirosvon aarre (1961) • Tintti ja siniset appelsiinit (1964) • Auringon temppeli (1969) • Tintti Haijärvellä (1972) • Tintin seikkailut: Yksisarvisen salaisuus (2011)
Animaatiosarjat:  Les aventures de Tintin d'après Hergé (1958–62) • Tintin seikkailut (1991–92)
Videopelit:  Tintin on the Moon (1989) • Tintin in Tibet (1996) • Prisoners of the Sun (1997) • Tintin: Destination Adventure (2001)
Yhteistyökumppanit:  Norbert Wallez • Bob de Moor • Edgar Pierre Jacobs • Jacques Martin • Greg • Roger Leloup • Josette Baujot • Jacques Van Melkebeke • Fanny Rodwell • Philippe Goddin • Michael Farr • Benoît Peeters • Numa Sadoul • Jean-Pierre Talbot • Yves Rodier
Muuta:  Borduuri • Casterman • Hergé-museo • Le journal de Tintin • Le Petit Vingtième • Ligne claire • Studios Hergé • Syldaavi • Tintin et le Thermozéro • Quick & Flupke • Veikko, Tette ja Jykke
Puinen veistos, jota Hergé käytti fetissin mallina.
Säräisniemi

Säräisniemen kirkko kellotapuleineen
Säräisniemen kunta tilastokartassa 1947
Säräisniemi on Vaalan kunnassa sijaitseva kylä. Kylä oli vuoteen 1954 asti silloisen Säräisniemen kunnan kuntakeskus. Kylä sijaitsee Oulujärven länsipuolella Niskanselän rannalla samannimisessä pitkässä niemessä. Sinne rakennettiin Manamansalon jälkeen seudun toinen kirkko, joka valmistui vuonna 1781.
Historiaa

Säräisniemen kappeliseurakunta perustettiin Paltamon emäseurakuntaan jo vuonna 1779, vajaat sata vuotta myöhemmin eli vuonna 1864 Suomen senaatti hyväksyi anomuksen kirkkoherrakunnan perustamisesta Säräisniemelle, jossa oli tuolloin 2 785 asukasta. Kirkkoherrakuntaan kuuluivat Saaresmäen, Vuolijoen, Manamansalon, Jaalangan, Oterman, Kukkolan, Veneheiton ja Säräisniemen kylät. Vuonna 1865 annettu keisarillinen asetus määräsi seurakunnista muodostettavaksi pitäjät, jolloin sellainen tuli Säräisniemestäkin.
Säräisniemen historiakirjan mukaan pitäjän vanhin talo on Juusola, kirkkoa vastapäätä. Asutusta talon paikalla on ollut varmuudella vuodesta 1552 lähtien. Vanhan kirkonkylän kolmetoista taloa Painuanlahden ympärillä Säräisniemen kärjestä lahden ympäri Saarenrantaan olivat: Olkkola, Lievola, Painuanlinna, Iikka, Juusola, Uusitalo, Lämsälä, Maaselkä, Mutkala, Talassaari, Ojala, Salmenkorva ja Linnala. Juusola eli Säresniemi oli vuodesta 1627 vuoteen 1725 Cajanus-suvun hallussa, toimien muun muassa kievarina.
Kunnan myöhemmät vaiheet

Pääosin Säräisniemestä erotettiin vuonna 1915 silloinen Vuolijoen kunta, Vuolijoen seurakunta oli perustettu jo aiemmin vuonna 1897. Kuntakeskus siirrettiin Vaalaan Säräisniemen ja Utajärven aluemuutosten myötä vuonna 1954, jolloin myös kunnan nimi muuttui Vaalaksi. Kylän etäisyys on Vaalasta 15 kilometriä, Kestilästä 30 kilometriä ja Vuolijoen taajamasta 41 kilometriä. Kylän läpi kulkee yhdystie 8210, ja sitä sivuavat seututie 800 ja seututie 879.
Säräisniemellä on pitäjän ensimmäisessä, vuonna 1884 valmistuneessa koulurakennuksessa kotiseutumuseo, jossa on esillä Vaalan kunnan alueelta kerättyä maatalous- ja  kotitalousesineistöä sekä taidemaalari ja taidegraafikko Olli Seppäsen (1921–1968) ja taidemaalari Paavo Leinosen (1894–1964) luonnoksia ja esineistöä.
Palvelut

Säräisniemen Ruununtörmällä on leipomo, jonka yhteydessä toimii myös ravintola, matkailuyrityksiä ja venesatama.
Aiheesta muualla

Kuvia tai muita tiedostoja aiheesta Säräisniemi Wikimedia Commonsissa
Matti Haataja (toim.): Säräisniemi – kirkon kylä.  Säräisniemi:  Säräisniemen kyläyhdistys ry., 2006.  ISBN 952-91-9905-8
Vaala
| --- | --- |
Kylät ja alueet:   Enonlahti  Jaalanka  Jylhämä  Järvikylä  Kangaskylä  Kankari  Liminpuro  Manamansalo  Neittävä  Nimisjärvi  Nuojua  Oterma  Pelso  Salmenranta  Suutarinkylä  Säräisniemi  Veneheitto 
Muuta Vaalaan liittyvää:   Alassalmen lossi  Jylhämän vesivoimalaitos  Nuojuan rautatieasema  Nuojuan vesivoimalaitos  Rokua  Rokuan kansallispuisto  Rautatieasema  Siikajoen uittokanava  Säräisniemen kirkko  Säräisniemen kotiseutumuseo  Vaalankurkun rautatiesilta 
Järvet ja joet:   Järvenjärvi  Kutujoki  Nimisjärvi  Oulujärvi  Paatinjärvi  Neittävänjoki  Oulujoki 
Ruununhelmi Oulujärveltä päin nähtynä
Lampaat

| Lampaat |
| --- | --- |
 Lammas
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Vuohet Caprinae
Suku::  Lampaat Ovis  Linnaeus, 1758
Katso myös
   Lampaat Wikispeciesissä   Lampaat Commonsissa 
Infobox OKNimi-testi OK: 
Lampaat (Ovis) on vuohien alaheimoon (Caprinae) kuuluva nautaeläinten heimon (Bovidae) suku.
Lajit

Sukuun kuuluuvien lajien määrä on epäselvä. Mammal Species of the World (2005) luetteli  seuraavat viisi lajia ja niiden alalajeja:
Argaali Ovis ammon
Ovis ammon ammon
Ovis ammon collium
Ovis ammon comosa
Ovis ammon darwin
Ovis ammon hodgsonii
Ovis ammon karelini
Ovis ammon nigrimontana
Ovis ammon polii
Ovis ammon severtzovi
Lammas Ovis aries
Ovis aries aries
Ovis aries arkal
Ovis aries cycloceros
Ovis aries isphahanica
Ovis aries laristanica
Eurooppalainen mufloni, Ovis aries musimon
Ovis aries ophion
Mufloni, Ovis aries orientalis tai Ovis gmelinii
Ovis aries vignei
Amerikanlammas Ovis canadensis
Ovis canadensis canadensis
Ovis canadensis californiana
Ovis canadensis cremnobates
Ovis canadensis mexicana
Ovis canadensis nelsoni
Ovis canadensis weemsi
Alaskanlammas Ovis dalli
Ovis dalli dalli
Ovis dalli stonei
Siperianlammas Ovis nivicola
Ovis nivicola nivicola
Ovis nivicola borealis
Ovis nivicola kodarensis
Ovis nivicola koriakorum
Ville Iho

| Ville Iho> Henkilötiedot |
| --- | --- |
Syntynyt: 1969 (ikä 54–55)
Muut tiedot
Yritys:  Terveystalo
Asema:  toimitusjohtaja
Tutkinnot:  tuotantotalouden diplomi-insinööri (Teknillinen korkeakoulu)
Ville Iho (s. 1969) on suomalainen yritysjohtaja. Iho on toiminut Terveystalon toimitusjohtajana vuoden 2019 lopusta alkaen. Aiemmin hän on työskennellyt muun muassa Finnairin operatiivisena johtajana sekä Nurminen Logisticsin toimitusjohtajana.
Iho toimi Finnairin palveluksessa vuodesta 1998 vuoden 2016 loppuun. Ihon työsuhde loppui vuodenvaihteessa 2017. Hän toimi aiemmin Finnairin resurssienhallinnasta vastaavana johtajana ja Finnair Reittiliikenteen eri tehtävissä, joista viimeksi tuotannonohjauksesta vastaavana johtajana. Finnairilta Iho siirtyi Royal Brunei Airlinesin operatiiviseksi johtajaksi.
Ville Iho nimitettiin 8. maaliskuuta 2019 Nurminen Logisticsin toimitusjohtajaksi, mutta siirtyi jo vuoden lopussa Terveystalon toimitusjohtajaksi.
Yavis

| Suvi Valkonen> Henkilötiedot |
| --- | --- |
Syntynyt: 1980 Hyvinkää
Muusikko
Taiteilijanimi:  Yavis 
Laulukielet:  englanti suomi
Aktiivisena:  1999–
Tyylilajit:  rap
Yhtyeet:  Kendi Temper 2 
Levy-yhtiöt:  BMG Finland (2002-2003) 16 Inch Records / EMI (2008–2009) Playground Music / Uniform Beat (2014–2015) Havoc Entertainment (2023) Sick Boogie Recordings (2023-)
  [ Muokkaa Wikidatassa ] [ ohje ]  
Yavis (oikealta nimeltään Suvi Valkonen) on suomalainen rap- ja spoken word -artisti sekä televisiotuottaja. Hänen artistinimensä juontaa juurensa slangisanakirjasta löytyneeseen termiin yavis, joka on lyhenne sanoista young, attractive, verbal, intelligent ja successful.
Yavis tutustui hiphop-kulttuuriin streetdance-harrastuksen kautta vuonna 1994. Hänen opettajanaan toimi Max’C-nimisenä artistinakin tunnettu Charles Salter, jota pidetään yhtenä suomalaisen hiphopin pioneereista ja ensimmäisenä breakdancen opettajana Suomessa.
Uran alkuvaiheet

Vuonna 1998 Yavis lopetti tanssiharrastuksensa ja aloitti omien englanninkielisten riimien kirjoittamisen. Yhtenä innoittajana MC:ksi siirtymiseen toimi hänen näkemänsä rap-artisti Sirius, joka on yksi ensimmäisistä suomalaisista räppiä tehneistä naisista.
Vuonna 2000 Yavis liittyi lahtelaiseen 5th Element -kollektiiviin, johon kuuluivat myös esimerkiksi Brädi sekä samoihin aikoihin Yaviksen kanssa ryhmään liittynyt Cheek. Näihin aikoihin Yavis osallistui myös ensimmäistä kertaa open miciin sekä heitti ensimmäisen keikkansa. Lisäksi hän alkoi kehitellä Siriuksen kanssa ideaa räppääviä naisia yhdistävästä verkostosta.
Vuonna 2001 Yavis osallistui Tampereen Tulliklubilla Rap SM -karsintakiertueen viimeiseen karsintatapahtumaan, josta hän pääsi battlevoittonsa myötä finaaliin Helsinkiin. Nosturissa järjestetyssä loppukilpailussa Yavis tuli lopulta kolmanneksi Redraman ja Rudy Rääväsuun jaettua poikkeuksellisesti ensimmäisen sijan. Rap SM -kisoihin osallistuminen tutustutti Yaviksen tulevaan tuottajaansa Rocketboyhin, joka tuli myöhemmin tunnetuksi nimellä Steen1. Yavis päätyi tekemään kolmen biisin demon Rocketboyn kanssa sekä mukaan tämän edustamaan Taipan Familia -kollektiiviin. Rocketboy toimitti demon ison monikansallisen BMG:n kuultavaksi ja Yaviksen yllätykseksi levy-yhtiö oli heti kiinnostunut hänestä.
Ura 2002 levytyssopimuksesta eteenpäin

Yavis allekirjoitti levytyssopimuksen BMG:lle, joka julkaisi keväällä 2002 hänen Mind Games -debyyttisinglensä. Yavis pääsi esille myös Rockin' Da Northin RDN Allstars -kokoelmalla ennen oman  _eacher-kakkossinglensä julkaisua saman vuoden syksyllä. Samoihin aikoihin Yavis perusti Siriuksen kanssa Femcees Finlandin, jonka ajatuksena oli koota yhdistystyyppisesti alleen naisräppäreitä ja aktiivisia naispuolisia hiphop-harrastajia.
Elokuussa 2003 Yavis sai pitkän odotuksen päätteeksi ulos kuuden raidan mittaisen debyytti-EP:nsä nimeltä Baggy Pants Comic. Saman vuoden loppupuolella Yavis oli mukana Rap SM -tapahtuman tuomaristossa sekä historian ensimmäisellä Syvällä Pelissä -DVD:llä 5th Elementin muiden jäsenten ohella.
Vuoteen 2003 kuului myös Yaviksen lähtö 5th Elementistä. Cheek omisti vuoden 2005 Käännän sivuu -albuminsa nimikkoraidan toisen säkeistön asian käsittelemiseen. Yavis julkaisi Internetissä vastineeksi Cheekille vastaus -nimisen suomenkielisen kappaleen.
2000-luvun puolivälin jälkeen Yavis alkoi keskittyä ensisijaisesti uran luomiseen TV- ja elokuva-alalla, kunnes musiikkituottaja JS16 ehdotti hänelle yhteistyötä. Kaksikko muodosti elektroniseen musiikkiin keskittyneen duon nimeltä Kendi, joka julkaisi musiikkia vuosina 2008 ja 2009.
Yavis on ollut mukana myös Temper2 -EDM-kokoonpanossa Markus Rauramon ja Kasper Sjöholmin kanssa. Lisäksi hän on tehnyt spoken wordia Helsinki Poetry Connectionin kautta.
Vuonna 2004 Yavis ja Femcees Finland oli mukana Jani Mikkosen kirjoittamassa Riimi riimistä – Suomalaisen hiphopmusiikin nousu ja uho -kirjassa. Vuonna 2016 hänet mainittiin Mikko Aaltosen kirjoittamassa JHT – Musta lammas -kirjassa, kun taas vuonna 2019 Yavis oli mukana Heini Strandin kirjoittamassa Hyvä verse – Suomiräpin naiset -kirjassa.
Sooloura 2020-luvulla

Vuonna 2021 Yavis nähtiin Ylen Mist sä tuut? -ohjelman Lahti-jaksossa.
Vuonna 2023 Yavis teki comebackin sooloartistina ja solmi kaksi uutta levytyssopimusta kahdelle eri indiemerkille. Ensimmäinen niistä oli Havoc Entertainmentille englanninkielisestä materiaalista, toinen Sick Boogie Recordingsille suomenkielisistä julkaisuista. Lisäksi hän palasi Rap SM -kisojen tuomaristoon 20 vuoden tauon jälkeen ja osallistui tapahtuman historian ensimmäiseen roastiin Junon kanssa. Yaviksen ensimmäinen EP:nsä Baggy Pants Comic ja _eacher -singlensä olivat esillä Palefacen kuratoimassa, 9.11.2023 avautuneessa Jou! - 40 vuotta suomiräppiä -näyttelyssä Musiikkimuseo Famessa.
Yavis julkaisi ensimmäisen suomenkielisen albuminsa "Anthemit" syyskuussa 2024 Sick Boogie Recordingsin kautta.
Marraskuussa 2024 Yavis palkittiin Rap SM Kunniagalleria palkinnolla. Perusteina palkinnon saamiselle on aktiivisuus freestyle-rapin parissa ja skenen kehittäminen, kirjoitetun rap-musiikin sisältö ja ulosanti sekä hip hop-kulttuurin perusteiden ja juurien tuntemus ja tulevaisuuden luominen.
Ura televisotuottajana ja dokumentaristina

Televisiotuottajana Yavis on toiminut tuottajana muun muassa ohjelmissa Tanssii tähtien kanssa, Vain elämää ja Posse. Alkuvuodesta 2024 Yavis julkaisi YouTubessa Femcees Finlandista tekemänsä dokumentin nimeltä Jälkijäristys. Vuonna 2024 Yavis alkoi tuottamaan Youtubeen Suumestarit -nimistä Freestyle rappiin ja improvisaatioon perustuvaa ohjelmaa jossa mukana Mängi, Juno, MC Kajo, Lurkki, Tuuliviiri ja Sasa.
Diskografia > Albumit

Kendi - Loudspeaker (16 Inch Records / EMI, 2009)
Anthemit (Sick Boogie Records,2024)
Diskografia > EP:t

Yavis - Demo (omakustanne, 2001)
Yavis - Baggy Pants Comic ( BMG Finland, 2003)
Diskografia > Singlet

Yavis - Mind Games (BMG Finland, 2002)
Yavis - _eacher (BMG Finland, 2003)
Kendi - Connected (16 Inch Records / EMI, 2008)
Kendi – Heartbeat of the City (16 Inch Records / EMI, 2009)
Kendi – Boogieman (16 Inch Records / EMI, 2009)
Temper 2 - Vision Quest (Playground Music Scandinavia / Uniform Beat, 2014)
Temper 2 - Creator (Playground Music Scandinavia/ Uniform Beat, 2014)
Temper 2 - Hel Sin City (Playground Music Scandinavia/ Uniform Beat, 2014)
Temper 2 - Set it Free (Playground Music Scandinavia/ Uniform Beat, 2014)
Temper 2 - Cruise Control (Playground Music Scandinavia/ Uniform Beat, 2014)
Temper 2 - Airwaves (Playground Music Scandinavia/ Uniform Beat, 2020)
Yavis - SO LO (Havoc Entertainment, 2023)
Yavis - Good Tides (Havoc Entertainment, 2023)
Yavis - Ground Zero feat. Eazy-A & DJ Mel-3 (Sick Boogie Recordings, 2023)
Yavis - Voittajan tunti feat. Mängi (Sick Boogie Recordings, 2024)
Yavis - Maanantaikappale (Sick Boogie Recordings, 2024)
Yavis - EXTRA (Sick Boogie Recordings, 2024)
Yavis - Kulissit kaatuu feat. Aurora (Sick Boogie Recordings, 2024)
Diskografia > Vierailevana artistina

Kermit - North State Smoke Breiks (omakustanne, 2000)
Cheek - Human & Beast (omakustanne, 2001)
UGC - Heräämisiä, (omakustanne, 2001)
Cheek - 50/50 (omakustanne, 2002)
Rockin’ Da North - RDN Allstars (BMG Finland, 2001)
5th Element - I (omakustanne, 2002)
Fraternidad (omakustanne, 2002)
N-ro - My view/Hiphop Lobby (omakustanne, 2003)
TS & Cheek - "Pitää pystyy elää" streetteippi (omakustanne, 2003)
Moriendi - Sketchbook, (omakustanne, 2003)
Steen1 - Salaliittoteoria (Monsp Records, 2003)
JS16 - Lights go Wild (16 Inch Records, 2008)
Liekehtivä sikiö - Pesäpallomaila ja Ananas (Monsp Records, 2009)
Molly - Stardust (Universal Music Finland, 2014)
Lahti United feat. Yavis & Hussa - Lahest (2021)
Kivijalka - Suomiräpin kotipolttoiset vuodet  1 ( 2022)
Pismi - Viel yksi tunti (Gona Rcrds, 2023)
Calewip – Meni kasari, meni ysäri (2023)
Juno - Täynnä hyvää feat. Valma, Mon-Sala & Yavis, (Sony Music , 2023)
DJ P -Kool – Viimeinkin  f. Leke ja Yavis (2024)
Aiheesta muualla

https://tuhat.helsinki.fi/ws/portalfiles/portal/172857344/Rantakallio_2021_EVK.pdf
https://www.hs.fi/hyvinvointi/art-2000010269429.html
https://www.hs.fi/kulttuuri/art-2000005981899.html
https://anna.fi/ihmiset-ja-suhteet/ihmissuhteet/naisrapparit-tukevat-siskojaan
https://ylioppilaslehti.fi/2002/12/tyttorap-tulee-bitches-and-ho’s
https://www.pyhimys.com/2014/04/30/2005/
https://www.city.fi/kulttuuri/kendi-neiti+kertoo/2883
https://rapsm.fandom.com/fi/wiki/RAP_SM_2003
https://www.uusilahti.fi/paikalliset/805819
https://www.nuorisotutkimusseura.fi/images/kuvat/verkkojulkaisut/hiphop_web.pdf
https://yle.fi/aihe/artikkeli/2014/02/13/helsinkilainen-edm-ryhma-allekirjoitti-kansainvalisen-levydiilin
https://www.stara.fi/2008/11/10/kendi-latauslistan-ykkoseksi
https://www.findance.com/uutiset/9226/kendi-connected-julkaistiin-yhdysvalloissa
Rap SM 2023 YLE aamu
Mist sä tuut : Lahti
Tuomas Haapanen

| Tuomas Haapanen |
| --- | --- |
 Tuomas Haapanen 1950-luvulla. (Kuva Fred Runeberg.)
Henkilötiedot
Syntynyt: 29. joulukuuta 1924 Helsinki
Kuollut: 8. tammikuuta 2024 (99 vuotta)
Kansalaisuus:  Suomi
Ammatti:  Viulisti, professori, rehtori
Lapset:  Kaksi
Muusikko
Tyylilajit:  Taidemusiikki
Soittimet:  Viulu
  [ Muokkaa Wikidatassa ] [ ohje ]  
Tuomas Jaakko Haapanen (29. joulukuuta 1924 Helsinki – 8. tammikuuta 2024) oli Sibelius-Akatemian viulunsoiton professori, joka työurallaan ehti olla viulisti, kapellimestari, opettaja ja rehtori.
Elämä

Haapanen soitti pianoa pienestä pitäen. Viulun soittaminen alkoi virtuoosin uran kannalta hivenen myöhään, mutta hän edistyi suomalaisopettajien johdolla hyvin. Aluksi 1930-luvulla opettajana toimi Erik Karma ja myöhemmin Gösta Schatelowitz, Erik Cronvall ja Arno Granroth.
Haapanen kirjoitti ylioppilaaksi 1943. Sitten seurasi varusmiespalvelus jalkaväessä keskellä jatkosotaa ja ilmavoimien ohjaajakurssi. Valmistuttuaan hän ehti olla kuukauden ajan pommituslentäjänä Lapin sodassa, jonka jälkeen hän jatkoi viuluopintojaan. Haapanen opiskeli Sibelius-Akatemiassa 1945–1948 ja suoritti viuludiplomin 1948. Ensikonserttinsa hän piti samana vuonna. Seuraavana vuonna Arno Granroth lähetti hänet opintomatkalle Ranskaan opettajansa Léon Nauwinckin oppiin. Tästä tuli Haapasen tärkein opettaja ja oppilaan kasvatukseen liittyvä esikuva.
Ranskalaisen viulukoulun vaikutus Haapasen muusikkouteen oli suuri. Aluksi korjattiin soittimen käsittelyn puutteita, jotta soitto muuttuisi vaivattomammaksi ja tyylikkäämmäksi. Nauwinckilta hän sai paljon hyviä neuvoja ja harjoituksia, vaikka aina ei ollutkaan opettajan kanssa musiikillisesti samaa mieltä. Opintojen jälkeen Haapasta pyydettiin toistuvasti solistitehtäviin myös ulkomaille. Muita maailmaa valloittaneita aikakauden suomalaisviulisteja olivat muun muassa Anja Ignatius ja Heimo Haitto. Haapasen solistiura on paljolti unohtunut, sillä hänet muistetaan parhaiten mittavasta elämäntyöstä viulunsoiton opettajana.
Orkesterimuusikkona Haapanen soitti Radion sinfoniaorkesterin ykkösviuluissa 1953–1958 ja toisena konserttimestarina 1958–1962. Hän tapasi Jean Sibeliuksen lyhyesti orkesterin jäsenten vieraillessa Ainolassa. Haapanen soitti 1951–1961 konserttimestarina myös Helsingin kamariorkesterissa, johon valittiin usean orkesterin parhaat soittajat. Turun konservatorion (silloisen Turun musiikkiopiston) viulunsoiton pääopettajana Haapanen työskenteli 1962–1978 ja oppilaitoksen rehtorina 1966–1978. Turun konservatorion kamariorkesteria hän johti 1963–1979. Sibelius-Akatemian viulunsoiton professorina hän toimi 1978–1990 ja Sibelius-Akatemian rehtorina 1987–1990. Sibelius-Akatemian kamariorkesteria Haapanen johti 1981–1991.
Päätyönsä ohessa Haapanen toimi usean kansallisen ja kansainvälisen musiikkikilpailun arvostelulautakunnan jäsenenä tai puheenjohtajana. Hän oli esimerkiksi kansainvälisen Jean Sibelius -viulukilpailun kilpailutoimikunnan puheenjohtajana. Hän kuuli myös Kuopion viulukilpailun jokaisen suorituksen vuodesta 1967 lähtien ja toimi usein kilpailun tuomaristossa.
Haapaselle myönnettiin Suomen musiikkioppilaitosten liiton Aksentti-palkinto 1997 ja Alfred Kordelinin säätiön tunnustuspalkinto 1998. Hänestä on tehty tunnin pituinen dokumenttiohjelma Timantin hiontaa -sarjaan. Ohjelma esitettiin Yle Teemalla 19.11.2006.
Tuomas Haapanen oli kapellimestari, musiikkitieteilijä Toivo Haapasen poika.
Hänet on haudattu Hietaniemen hautausmaalle Helsinkiin.
Neuvostoliiton puolustusministeriö

Neuvostoliiton puolustusministeriö vastasi Neuvostoliiton ulkoisesta turvallisuudesta 8.11.1917–21.12.1991.
Ministeriö sai alkunsa lokakuun vallankumouksesta ja aloitti Sotilas- ja merenkulkuasioiden kansankomissariaattina, jota johtivat kansankomissaarit
Nikolai Podvoiski 8.11.1917–13.3.1918
Lev Trotski 13.3.1918–15.1.1925
Mihail Frunze 15.1.– 31.10.1925
Kliment Vorošilov 6.11.1925–20.6.1934
Ministeriö toimi Kansankomissaarien neuvoston alaisena 6.7.1923 asti, jolloin liittovaltion hallinto alkoi toimia, ts. ulkomaiden interventioiden tukema sisällissota oli päättynyt.
Vuonna 1934 ministeriö alkoi toimia nimellä Puolustuksen kansankomissariaatti, jota johtivat
Kliment Vorošilov 20.6.1934–7.5.1940
Semjon Timošenko 7.5.1940–19.7.1941
Josif Stalin 19.7.1941–25.2.1946
Vuonna 1937 Puolustuksen kansankomissariaatista erotettiin Laivaston kansankomissariaatti, joka toimi erillisenä 15.4.1946 asti kunnes nämä yhdistettiin Asevoimien kansankomissariaatiksi. Johtajat:
Pjotr Smirnov 30.12.1937–30.6.1938
Mihail Frinovski 8.9.1938–20.3.1939
Nikolai Kuznetsov 28.4.1939–25.2.1946
Josif Stalin 25.2.1946–3.3.1947
Nikolai Bulganin 3.3.1947–24.3.1949
Aleksandr Vasilevski 24.3.1949–25.2.1950
1953 ministeriön nimi muutettiin muotoon Sotilasasioiden ministeriö, jolloin Asevoimien ministeriö jaettiin Sotilasasioiden ministeriöksi ja Laivastoministeriöksi, joita johtivat
Aleksandr Vasilevski 25.2.1950–15.3.1953
Ivan Jumašev 25.2.1950–20.7.1951 (laivasto)
Nikolai Kuznetsov 20.7.1951–15.3.1953 (laivasto)
Neuvostoliiton puolustusministeriö koottiin yhdeksi maaliskuussa 1953. Sitä johtivat:
Nikolai Bulganin 15.3.1953–9.2.1955
Georgi Žukov 9.2.1955–26.10.1957
Rodion Malinovski 26.10.1957–31.3.1967
Andrei Gretško 12.4.1967–26.4.1976
Dmitri Ustinov 29.4.1976–20.12.1984
Sergei Sokolov 22.12.1984–30.5.1987
Dmitri Jazov 30.5.1987–22.8.1991
Jevgeni Šapošnikov 23.8.–21.12.1991
Hubba Bubba

| Hubba Bubba |
| --- | --- |

Tunnuslause:  It’s funbelievabubble!
Tuotetyyppi:  Purukumi
Omistaja:  Wrigley Company
Valmistaja:  Wrigley Company
Perustettu:  1979
Kotisivu:  Wrigley.com - Hubba Bubba
Infobox OKNimi-testi OK: 
Logo 1970- ja 80-luvulla.
Hubba Bubba on Wrigley Companyn purukumituotemerkki. Hubba Bubbaa on eri makuja, ja sitä myydään sekä rullina että paloina.
Kristillinen radio

Kristillinen radio on radioformaatti, joka keskittyy kristillisen sanoman sisältävien ohjelmien lähettämiseen. Monet kristillisen radiotoiminnan harjoittavat soittavat kristillistä populäärimusiikkia ja lähettävät keskustelu- ja uutisohjelmia. Kristillinen radiotoiminta osoittautui yhdeksi 1900-luvun suosituimmaksi kristilliseksi viestintävälineeksi.
Kristillisellä radiotoiminnalla ja sen innovaatioilla on ollut vaikutusta paitsi kirkkokuntien vallitseviin suhteisiin, myös laajemmin radioteollisuuden kehitykseen. Kristillinen radiotoiminta kytkeytyy läheisesti myös radio kulttuurisen vaikutuksen ja suosion nousuun.
Historia

Ensimmäiset kristilliset radiokanavat aloittivat toimintansa 1920-luvulla ja radiosta tuli yksi vuosisadan laajiten levinnyt ja helpoimmin saatavilla oleva kristillisen joukkoviestinnän väline. Useat kristilliset kirkkokunnat kuten evankeliset, katoliset, protestantit ja helluntailaiset olivat kaikki läsnä radiotoiminnassa. Suomessa Yleisradio lähetti ensimmäisen radiojumalanpalveluksen Tampereen tuomiokirkosta 12. syyskuuta 1926.
Alkujaan vain muutamia taajuuksia annettiin kristillisten järjestöjen käyttöön. Moody Bible Institute hankki vuonna 1925 toimiluvan WBMI-radioasemalleen, jonka Christian Perspective of the News-uutisohjelma on ollut arvostettu uutislähde protestanttien keskuudessa. 1980-luvulta lähtien suosituimman kanavan aseman on ottanut Pat Robertsonin CBN Radio Network ja suosituin ohjelma on ollut Focus on the Familyn tuottama James Dobsonin radio-ohjelma.
Kun lähetyssääntelyä vapautettiin Yhdysvalloissa vuonna 1988, on kristillisten radioasemien määrä yli nelinkertaistunut. Vuonna 2004 Yhdysvalloissa toimi 1 965 kristillistä radiokanavaa, joiden sisältö koostui kristillisen musiikin ohella muun muassa uutisista ja kommenteista.